HANKELEPING

	15.07.2024 nr 2-2/24/521-2

Riigi Kaitseinvesteeringute Keskus (registrikood 70009764, asukoht Järve tn 34a, 11314 Tallinn), Kaitsevägi (registrikood 70008641, asukoht Juhkentali 58, 15007 Tallinn), keda esindab põhimääruse alusel Riigi Kaitseinvesteeringute Keskuse peadirektor Magnus-Valdemar Saar, edaspidi nimetatud tellija

ja

ühispakkujad Osaühing Siivous Puhastus (registrikood 11235321, asukoht Kirsi tn 1, 30503, Kohtla-Nõmme alev, Toila vald) ja Ida-Haljastus OÜ (registrikood 14207213, asukoht Metsa tn 2, 30503, Kohtla-Nõmme alev, Toila vald), 
keda esindab põhikirja ja volituse alusel Janar Tukkija, edaspidi nimetatud täitja,

eraldi nimetatud kui pool ja ühiselt kui pooled, on sõlminud järgmise hankelepingu (edaspidi nimetatud leping).

1.	Lepingu sõlmimise alus ja ese

1.1.	Leping sõlmitakse 21.05.2024 sõlmitud raamlepingu nr 2-2/24/521-1 alusel ja lähtudes riigihanke „Kinnistute välisterritooriumite korrashoid“ (viitenumber 274623) raames täitja poolt minikonkursile „Kinnistute välisterritooriumite korrashoid“ (viitenumber 280515) esitatud pakkumusest nr 496402.
1.2.	Lepingu objektiks on raamlepingu punktis 1.3. nimetatud teenused.
1.3.	Leping on sõlmitud ja täitja osutab tellijale teenust järgnevas hanke osas:

1.3.1.	Osa 5. Ida-Viru (objektid Ida-Virumaal).

1.4.	Lepingu eesmärk on fikseerida tellitavate teenuste hinnad ning teenuse tellimise ja osutamise kord.
1.5.	Leping jõustub tellija poolt allkirjastatud lepingu edastamisest täitja e-posti aadressile.
1.6.	Lepingu alusel alustab täitja teenuse osutamist 01.08.2024. Leping kehtib kuni 31.07.2028 või kuni hanke osa 5 maksimaalse maksumuse täitumiseni, sõltuvalt kumb tingimus täitub varem.

2.	Lepingu täitmine

2.1.	Tellija tellib ja täitja osutab teenust vastavalt riigihanke tehnilises kirjelduses toodud tingimustele ja täitja minikonkursi pakkumusele.
2.2.	Teenuse tellimise protseduur on toodud tehnilise kirjelduse punktis 3.
2.3.	Tellijal on õigus lepinguperioodil muuta teenuse osutamise objekte (aadresse), mahtusid ja sagedusi (lisades juurde ning vajadusel jättes välja). Selliste muudatuste hinnastamine on toodud tehnilise kirjelduse punktides 1.7.1 ja 1.7.2. Muudatused fikseeritakse tellija kontaktisiku poolt kirjalikku taasesitamist võimaldavas vormis (e-posti teel) või fikseeritakse teenuse üleandmise-vastuvõtmise aktis ning hankelepingu muudatust selle kohta eraldi ei vormistata.
2.4.	Lepingu allkirjastamisega kinnitab täitja, et ta on teadlik, et lepingu lisas 1.5 nimetatud prognoosmahud on orienteeruvad ning tellija ei ole kohustatud samas mahus teenust tellima.
2.5.	Täitja kohustub sõlmima ettevõtte tegevuse vastutuskindlustuse vastavalt tehnilise kirjelduse punktile 1.10 ja esitama vastutuskindlustuse poliisi koopia tellijale hiljemalt 3 nädala jooksul peale lepingu jõustumist.
2.6.	Täitja kohustub tagama, et lepingu punktis 2.5 nimetatud kindlustuslepingust tulenev kindlustuskaitse kehtib kogu lepingu kehtivuse ajal.
2.7.	Tellijal on õigus nõuda täitjalt lepingu punktis 2.5 nimetatud vastutuskindlustuse poliisi täitjale tähtaegselt mitteesitamisel 100 eurot iga viivitatud kalendripäeva eest. Tellijal on õigus nõuda täitjalt kindlustuspoliisi lepingu punktis 2.6 nõutud tähtajani mittekehtivana hoidmise eest 100 eurot iga mittekehtiva kalendripäeva eest.

3.	Lepingu maksumus ja maksetingimused 

3.1.	Teenuse hinnad on toodud lepingu lisas 1.5.
3.2.	Lepinguga fikseeritakse lisas 1.5 toodud hinnad minimaalselt 24 kuuks ja need sisaldavad kõiki kulusid, mis on vajalikud nimetatud teenuse osutamiseks ja on tellijale lõplikud. Täitja võib teenust pakkuda madalama hinnaga. Hindade muutmise tingimused on toodud raamlepingu punktides 7.3.1–7.3.2.
3.3.	Arve esitamise aluseks on täitja poolt koostatud ja kahepoolselt allkirjastatud teenuse üleandmise-vastuvõtmise akt. Tingimused on toodud raamlepingu punktis 4.
3.4.	Maksetingimused on toodud raamlepingus ja e-arve esitatakse vastavalt raamlepingu punktidele 7.6.–7.8 (15-kohaline lepinguosa nr on 274623002001005).

4.	Kontaktisikud

4.1.	Tellija kontaktisikud on Kristo Raud, tel 5388 3440, e-post kristo.raud@rkik.ee ja Anu Arukaev, tel 5302 8795, e-post anu.arukaev@rkik.ee.
4.2.	Täitja kontaktisik lepinguga seotud küsimustes on Janar Tukkija, tel 552 7564, e-post janar@siivouspuhastus.ee ja lepingu täitmisega seotud küsimustes on Jaano Tukkija, tel 
5646 9123, e-post jaano@siivouspuhastus.ee.
4.3.	Töödejuhataja on Jaano Tukkija, tel 5646 9123, e-post jaano@siivouspuhastus.ee.
4.4.	Täitja 24/7 valvetelefon on 5628 8987.

5.	Lisa

5.1.	Lisa 1.5_Pakkumuse vorm_osa_5_Ida-Viru_Siivous_Puhastus

Tellija:

Riigi Kaitseinvesteeringute Keskus
Registrikood 70009764
Järve 34a, 11314 Tallinn
e-post lepingud@rkik.ee

Kaitsevägi
Registrikood 70008641
Juhkentali 58, 15007 Tallinn
e-post mil@mil.ee

Täitja:

Osaühing Siivous Puhastus
Registrikood 11235321
Kirsi tn 1, 30503, Kohtla-Nõmme alev, Toila vald 
e-post janar@siivouspuhastus.ee

Ida-Haljastus OÜ
Registrikood 14207213
Metsa tn 2, 30503, Kohtla-Nõmme alev, Toila vald	
(allkirjastatud digitaalselt)

Magnus-Valdemar Saar
peadirektor	(allkirjastatud digitaalselt)

Janar Tukkija 
põhikirja ja volituse alusel